31.12.2003 Den Europæiske Unions Tidende L 346/29 KOMMISSIONENS FORORDNING (EF) Nr. 2339/2003 af 30. december 2003 om ændring af forordning (EØF) nr. 3149/92 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (?), særlig artikel 6, og ud fra følgende betragtninger: (1) — Artikel 4 i Kommissionens forordning (EØF) nr. 3149/ 92 (?) indeholder nærmere bestemmelser om indhentning af tilbud med henblik på organiseringen af leveringerne i de medlemsstater, som deltager i Fællesskabets aktion. (2) —De i henhold til årsplanen tildelte produkter, som skal udtages fra interventionslagrene, kan leveres i uforandret stand eller, som det oftest er tilfældet, forarbejdes med henblik på fremstilling af levnedsmidler, eller de kan udtages som betaling for fremstilling af levnedsmidler, som tilvejebringes på EF-markedet. For sidstnævnte type leveringer bør det præciseres, hvilke af de produkter, der er til rådighed på interventionslagrene, der kan udtages som betaling for fremstilling af kornprodukter og mejeri- produkter. (3) — For bedre at inødekomme efterspørgslen fra velgørende organisationer og for at udvide viften af leverede levnedsmidler bør det specificeres, at produkterne fra interventionslagrene kan inkorporeres i andre produkter med henblik på fremstilling af levnedsmidler. I sådanne tilfælde skal produkterne fra interventionslagrene for hvert færdigt produkt repræsentere mindst 50% af nettovægten af det levnedsmiddel, der skal leveres. (4) — Forordning (EØF) nr. 3149/92 bør derfor ændres. (5) — Dei denne forordning fastsatte foranstaltninger er i over- ensstemmelse med udtalelse fra de berørte forvaltnings- komiteer — (') EFT L 352 af 15.12.1987, s. 1. Ændret ved forordning (EF) nr. 2535/95 (EFT L 260 af 31.10.1995, s. 3). (?) EFT L 313 af 30.10.1992, s. 50. Senest ændret ved forordning (EF) nr. 1921/2002 (EFT L 293 af 29.10.2002, s. 9). UDSTEDT FØLGENDE FORORDNING: Artikel 1 I forordning (EØF) nr. 3149/92 foretages følgende ændringer: 1) Artikel 4 ændres således: a) Istk. 2, litra a), foretages følgende ændringer: i) I første afsnit tilføjes følgende: »Det produkt, der skal leveres, er enten det fra inter- ventionslagrene udtagne produkt i uforandret stand eller efter emballering og/eller forarbejdning eller et produkt, der tilvejebringes på markedet ved udtagning af et produkt fra interventionslagrene som betaling for leveringen.« ii) Efter andet afsnit indsættes følgende afsnit: »I det i andet afsnit, tredje led, nævnte tilfælde skal det, såfremt leveringen vedrører korn eller kornpro- dukter, ved indhentningen af tilbud specificeres, at det produkt, der skal udtages, er en given kornart, der befinder sig hos et interventionsorgan. Såfremt leve- ringen vedrører mejeriprodukter, skal det ved indhentningen af tilbud specificeres, hvilket produkt der skal udtages fra et interventionsorgans lagre, dvs. smør eller mælkepulver, afhængigt af, hvad der er til rådighed på interventionsorganets lagre.« b) Følgende indsættes som stk. 2a: »2 a. —Produkterne fra interventionslagrene kan inkor- poreres i eller tilsættes andre produkter, som tilveje- bringes på markedet, med henblik på fremstilling af levnedsmidler, der skal leveres for at gennemføre planen. I så fald skal produkterne fra interventionslagrene repræ- sentere mindst 50 % af nettovægten af det levnedsmiddel, der skal leveres. Ved anvendelsen af første afsnit skal det ved indhent- ningen af tilbud udtrykkeligt nævnes, at produkterne fra interventionslagrene skal repræsentere mindst 50 % af nettovægten af det levnedsmiddel, der skal leveres.« 2) I artikel 9, stk. 1, tilføjes følgende led: »— indhentningen af tilbud er i overensstemmelse med bestemmelserne i artikel 4, og at leveringerne udføres i overensstemmelse med bestemmelserne i denne forord- ning.« Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende.